Voittoon
1. Pyhän tehtävän aika nyt nuorille toi,
 katso: taistohon nuoriso saa!
 Ootko valmis sa myös, kuullos, kutsu jo soi,
 joukot marssivat, maa kumajaa!
 Sinä laulua kuuletko myrskyävää,
 joka täyttävi korkeuden?
 Sävel riemukas, nuori ja uljas on tää,
 sillä eespäin on tie nuorien!

 2. Elämästä ja kuolosta kamppailu on,
 taisto voitosta oikeuden.
 Elontahto niin leimuva on nuorison,
 punaliekkinä polvulla sen.
 Aamunkoitossa kylpevi nukkuva maa,
 elo uusi on täyttävä sen.
 Päivänpaistetta, riemua köyhäkin saa
 jälkeen yön sekä kyynelien.

 3. Punalippua totuuden puoltamahan,
 voitto sen sekä nuorison on!
 Toivo täyttävi joukkomme taistelevan,
 voitonvarma se on, peloton.
 Sen on taistelu tähdätty aikojen taa,
 sit’ ei ahtaus kahlita voi.
 Suru, surkeus ei sitä orjaksi saa,
 elonriemua laulu sen soi.

Suomennos.

Anonyymi